stanford-oval/wikipedia huggingface dataset:
רבה בר רב הונא
ביוגרפיה

רבה בר רב הונא היה בנו של האמורא הנודע רב הונא, שהיה גם רבו המובהק, וכונה על ידיו "אבי מורי". הוא לא הספיק להכיר את רב ושמואל, למרות זאת הוא מוסר תורה בשם רב ושמואל.
בבית מדרשו של אביו, רב הונא, הוא הכיר את רב חסדא - תלמיד נודע אחר של אביו - והם הפכו לחברים קרובים, ובילו יחד רבות, טיילו, למדו ואף דנו יחדיו. רבה בר רב הונא העריך את רב חסדא וכינה אותו "בקיא בדבר הלכה". מסופר כי רב חסדא ורבה בר רב הונא היו הולכים (מפליגים) בספינה. אמרה להם גבירה אחת (שהייתה גויה): הושיבוני עימכם בספינה! לא הסכימו. אמרה דבר (לחש), ואסרה את הספינה. אמרו הם דבר, ושחררו את הספינה.
כאביו, היו לו קשרים עם ראש הגולה, הורה בביתו הוראות הלכתיות, ורבה בר רב הונא אף בא לביקור בביתו יחד עם רב חסדא, ולא ישן בסוכה בטענה ש"שלוחי מצווה" הם ופטורים מהסוכה. למרות זאת היו לו מריבות עם אנשי ראש הגולה.
לאחר פטירתו של רב הונא לא מונה בנו רבה למלא את מקומו, אף על פי שכבר היה באותה עת בן שישים, ואת מקומו מילא רב חסדא שכבר היה אז בן שמונים והיה תלמיד חבר של רב הונא, וגם לא התמנה רב חסדא למלא את מקומו של רב הונא מיד עם פטירתו מפאת כבודו של רב יהודה, ורק בשנת תר"י לשטרות, שנתיים לאחר פטירת רב הונא מונה רב חסדא לראשות ישיבת סורא, ורבה בר רב הונא היה דיין בסורא, ויחד דנו בבית הדין.
הערכה

רבה בר רב הונא נודע כעניו; כך לדוגמה הוא לא חשש לקבל ביקורת מחברו רב חסדא, שהעיר לו פעם אחת כאשר טעה בדבר הלכה, והוא עצמו הלך ופרסם ברבים את טעותו. בנוסף הוא קיבל על עצמו את מינויו של רב חסדא, שהיה לו חבר, כממלא מקום רב הונא שהיה אביו בראשות הישיבה, ומחל על כבודו. כהמחשה לעוצמת ענוותנותו התלמוד מספר כי האמורא הגדול רבא התפלל שיזכה למידת הענווה של רבה בר רב הונא - אך לא זכה להגיע לדרגה זו.
לדבריו, גם כשאדם צריך להזהיר את בני ביתו מפני חילול שבת, עליו לומר זאת בנחת.
כאשר נפטר העלו את ארונו לארץ ישראל, והספידו אותו במילים: ”גזע ישישים עלה מבבל ועמו ספר מלחמות... רוכב ערבות שש ושמח בבוא אליו נפש נקי וצדיק.”
משפחתו

לפי נוסח התלמוד שבדפוס, נראה שהיה לו שני בנים, אחד בשם 'אבא, והשני בשם 'רבא', אבל הסברא נותנת כי יש לאחד את הנוסחאות, ולגרוס בשניהם 'רבא', באופן שבפועל ניתן להצביע רק על כך שהיה לו בוודאות בן אחד .
יולי נובק

| --- | --- |

יולי נובק (במרכז) מלווה בשני פעילי ימין בעת סיור ביישוב היהודי בחברון בשנת 2015
 לידה:  1982 (בת 43 בערך)  תל אביב-יפו 
 מדינה:  ישראל ישראל
 השכלה:  אוניברסיטת תל אביב 
 
יולי נובק (נולדה ב-12 במאי 1982) היא עורכת דין, מנכ"לית ארגון בצלם, ולשעבר מנכ"לית ארגון "שוברים שתיקה" בין השנים 2012–2017.
ביוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
יולי נובק נולדה ב-1982 בתל אביב וגדלה ברמת גן, בת לאב איש עסקים ולאם קצינה במפקדת קצין חינוך ראשי. יש לה שלושה אחים. שירתה בצה"ל במשך חמש שנים כקצינת מבצעים בחיל האוויר. למדה לתואר ראשון ושני במשפטים במסגרת התוכנית הבין-תחומית לתלמידים מצטיינים ע"ש עדי לאוטמן באוניברסיטת תל אביב, התמחתה בפרקליטות המדינה והוסמכה כעורכת דין.
נובק כיהנה כמנכ"לית ארגון "שוברים שתיקה" בין השנים 2012–2017, במהלכן התמודדה עם קמפיין דה-לגיטימיזציה נגד הארגון, שהוביל למתקפה של מוסדות המדינה והציבור הישראלי עליו. הפולמוס סביב הארגון למעשה לא נגמר, וממשיך גם כיום.
באוגוסט 2017 סיימה את תפקידה ועזבה את "שוברים שתיקה" וגם את ישראל, במטרה לטייל בעולם ולעבד את מה שעברה בשנותיה בתפקיד. לאחר כמה שנים של נדודים, באיסלנד, בפורטוגל, באירלנד ובדרום אפריקה, במהלכן החלה לכתוב ספר אוטוביוגרפי על חוויותיה, חזרה לישראל. בינואר 2022 יצא לאור ספר הביכורים שלה, "מי את בכלל", בהוצאת ספרי עליית הגג והוצאת ידיעות אחרונות, העוסק בתקופת כהונתה בתפקיד, ובשנים שעברו מאז.
בעבר שמשה חברת דירקטוריון חוש"ן - חינוך ושינוי.
בשנת 2023 מונתה למנכ"לית ארגון בצלם, במקומו של חגי אלעד.
ביחס לטבח שבעה באוקטובר שביצע חמאס ביישובי עוטף עזה נובק טענה כי יש להבין את פעילות חמאס כ"התנגדות שאיננה לגיטימית" לאפרטהייד שישראל לכאורה מקיימת מול הפלסטינים.
בספטמבר 2024 נאמה בשידור וידאו במועצת הביטחון של האומות המאוחדות בהזמנת סלובניה, בדיון על "המצב במזרח התיכון, כולל השאלה הפלסטינית". היא טענה כי ממשלת ישראל אינה מעוניינת להחזיר את החטופים הישראלים ברצועת עזה, אלא "היא למעשה מכינה את התשתית לשליטה ארוכת טווח ברצועת עזה, שכוללת את האפשרות להקמה עתידית מחדש של ההתנחלויות הישראליות בתוך רצועת עזה", והיא מבצעת פשעי מלחמה על בסיס כמעט יומי.
ביאורים

↑  חברה מתחלפת, המכהנת כנשיאה התורנית במועצה בחודש ספטמבר 2024
הערות שוליים

↑  תחקיר שוברים שתיקה, באתר עד כאן - Ad Kan
↑  שוברים שתיקה שתולים, נבדק ב-2022-01-21
↑  מערכת ישראל היום, "חוק שוברים שתיקה" אושר לקריאה שנייה ושלישית בכנסת, באתר ישראל היום, 3 ביולי 2018
↑  רוני דניאל, ‏לוחמים בצוק איתן תובעים את "שוברים שתיקה": "פרסמו שקרים", באתר ‏מאקו‏, 2 במרץ 2021
↑  עפרה אידלמן, מנכ"לית שוברים שתיקה יולי נובק פורשת, באתר הארץ, 14 בפברואר 2017
↑  יולי נובק, מי את בכלל, באתר www.e-vrit.co.il
↑  יולי נובק, מי את בכלל, תל אביב: ספרי עליית גג ומשכל (ידיעות אחרונות וספרי חמד), 2022
↑   שני ליטמן, יולי נובק הפכה לאויבת המדינה, וברחה מכאן. זה רק גרם לה ללכת יותר רחוק, באתר הארץ, 19 בינואר 2022
↑  לאחר תשע שנים, מנכ"ל בצלם, חגי אלעד, פורש מתפקידו. תחליף אותו יולי נובק.. 26 ביוני 2023
↑   אור קשתי, 7 באוקטובר קורע מבפנים את ארגון בצלם. זה נגמר בהדחה של בכיר — ותביעה, באתר הארץ, 20 במרץ 2024
↑  The situation in the Middle East, including the Palestinian question, Security Council, 9717th meeting, September 4, 2024
↑  יונה לייבזון, ‏לאחר 11 חודשים: מועצת הביטחון דנה לראשונה על מצב החטופים, באתר ‏מאקו‏, 4 בספטמבר 2024
↑  איתמר אייכנר, סערת נאום מנכ"לית "בצלם": באו"ם חששו שתיעצר בישראל, באתר ynet, 5 בספטמבר 2024
↑   דברי מנכ"לית בצלם, יולי נובק, בדיון במועצת הביטחון בנושא: המצב בגדה המערבית ועזה, סרטון  באתר יוטיוב, 4 בספטמבר 2024
| --- | --- |
בקרת זהויות :  NLI: 987007521109105171  VIAF: 308282547   WorldCat (עם VIAF): 308282547
סיירת האבדון (סדרת טלוויזיה)

| --- | --- |

פתיח הסדרה
 מבוסס על:  "סיירת האבדון" מאת ארנולד דרייק, בוב הנרי וברונו פרמיאני
 סוגה:  גיבורי-על פעולה דרמה הרפתקאות מדע בדיוני
 יוצרים:  ג'רמי קארבר
 כותבים:  ג'רמי קארבר 
 בימוי:  גלן וינטר 
 שחקנים:  אפריל בולביי מאט בומר ברנדן פרייזר דיאן גררו חוויאר וייד אלן טודיק טימותי דלטון
 ארץ מקור:  ארצות הברית ארצות הברית
 שפות:  אנגלית
 מקום התרחשות:  Earth-21 
 מספר עונות:  4
 מספר פרקים:  46
 תוכנית מקור:  טיטאנים
 הפקה
 מפיקים בפועל:  ג'רמי קארבר ג'ף ג'ונס גרג ברלנטי שרה שכטר
 חברת הפקה:  חטיבת הטלוויזיה של האחים וורנר Berlanti Productions
 הפצה:  HBO Max 
 אתר צילומים:  ג'ורג'יה 
 אורך פרק:  45–60 דקות
 שידור
 רשת שידור:  DC Universe (אנ') HBO Max
 תקופת שידור מקורית:  15 בפברואר 2019 – 9 בנובמבר 2023
 קישורים חיצוניים
 אתר רשמי
 דף התוכנית ב-IMDb
 
סיירת האבדון (באנגלית: Doom Patrol) היא סדרת טלוויזיה אמריקאית בשירות הזרמת המדיה DC Universe (אנ'). היא מבוססת על קבוצת גיבורי-העל "סיירת האבדון" מבית DC קומיקס ומאת ארנולד דרייק, בוב הנרי וברונו פרמיאני. הסדרה מהווה ספין-אוף לסדרה "טיטאנים". בסדרה מככבים אפריל בולביי, מאט בומר, ברנדן פרייזר, דיאן גררו, חוויאר וייד, אלן טודיק וטימותי דלטון בתפקידים ראשיים.
הסדרה עלתה לשידור ב-15 בפברואר 2019 ועונתה הראשונה כללה 15 פרקים. ביולי 2019, הסדרה חודשה לעונה שנייה שעלתה לשידור ב-25 ביוני 2020. העונה שלישית, שעלתה בלעדית ב-HBO Max, עלתה ב-23 בספטמבר 2021. באוקטובר 2021, הסדרה חודשה לעונה רביעית שעלתה ב-8 בדצמבר 2022. בינואר 2023, הוכרז שהעונה הרביעית תהיה האחרונה שלה.
תקציר העלילה

הסדרה עוקבת אחר צוות גיבורי-על המורכבת מקבוצת מנודים שקיבלו את כוחותיהם בנסיבות טרגיות ובעקבות כך נדחקו לשולי החברה על ידי העולם. מרבית חברי הצוות טופלו על ידי הצ'יף, רופא שהעניק להם מגורים באחוזתו על מנת לסייע בהגנתם מפני העולם החיצון.
החברים בסיירת האבדון הם ג'יין, אישיותה הדומיננטית של אישה שעברה טראומה וסובלת מהפרעת זהות דיסוציאטיבית; ריטה פאר, שנאבקת למנוע מגופה להפוך למצב צבירה ג'לטיני; לארי טריינור, שמאכלס בגופו ישות של אנרגיה שלילית; וקליף סטיל, שמוחו הוצב בגוף רובוט בעקבות תאונת דרכים. לאחר מכן, ויק סטון, מצטרף לצוות גיבורי-העל.
בעונה הראשונה, הצ'יף נלכד על ידי הנבל מיסטר נובודי, שמאלץ את סיירת האבדון לצאת למסע להצלתו. לאורך מסעם, חברי הצוות מגלים סודות על עצמם ועל הצ'יף, עד שלבסוף מתגלה שהוא היה אחראי לאירועים הטרגיים שהעניקו להם את כוחותיהם.
בעונה השנייה, מצטרפת אל סיירת האבדון בתו של הצ'יף, דורותי, ילדה קטנה שלה היכולת לעורר את חבריה הדמיוניים לחיים; ומקביל, חברי הצוות נאלצים להתמודד עם עברם המורכב.
סקירה > סקירת הסדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון | שודרה לראשונה (ארצות הברית)> רשת שידור |
| --- | --- | --- | --- | --- | --- | --- |
|  | 1 | 15 | 15 | 15 בפברואר 2019 | 24 במאי 2019 | DC Universe |
|  | 2 | 9 | 9 | 25 ביוני 2020 | 9 באוגוסט 2020 | DC Universe |
|  | 3 | 10 | 10 | 23 בספטמבר 2021 | 11 בנובמבר 2021 | HBO Max |
|  | 4 | 12 | 12 | 8 בדצמבר 2022 | 9 בנובמבר 2023 | HBO Max |
סקירה > רשימת הפרקים > עונה 1

|  מספר פרק |  מספר פרק בעונה |  שם הפרק |  שם הפרק בעברית |  בימוי |  כתיבה |  תאריך שידור מקורי |
| --- | --- | --- | --- | --- | --- | --- |
| 1 | 1 | Pilot | פיילוט | גלן וינטר | ג'רמי קארבר | 15 בפברואר 2019 |
| 2 | 2 | Donkey Patrol | סיירת החמור | דרמוט דאונס | ניל ריינולדס ושושנה סאשי | 22 בפברואר 2019 |
| 3 | 3 | Puppet Patrol | סיירת הבובות | רייצ'ל טאלאלי | תמרה באצ'ר-וילקינסון וטום פארל | 1 במרץ 2019 |
| 4 | 4 | Cult Patrol | סיירת הפולחן | סטפן פלשצ'ינסקי | מרקוס דלזין וכריס דינגס | 8 במרץ 2019 |
| 5 | 5 | Paw Patrol | סיירת כף רגלו של הכלב | לארי טנג | שושנה סאשי | 15 במרץ 2019 |
| 6 | 6 | Doom Patrol Patrol | סיירת סיירת האבדון | כריסטופר מנלי | תמרה באצ'ר-וילקינסון | 22 במרץ 2019 |
| 7 | 7 | Therapy Patrol | סיירת הטיפול הפסיכולוגי | רוב הארדי | ניל ריינולדס | 29 במרץ 2019 |
| 8 | 8 | Danny Patrol | סיירת הדני | דרמוט דאונס | טום פארל | 5 באפריל 2019 |
| 9 | 9 | Jane Patrol | סיירת הג'יין | הארי ג'יירחן | מרקוס דלזין | 12 באפריל 2019 |
| 10 | 10 | Hair Patrol | סיירת השיער | סאלי ריצ'רדסון-וייטפילד | אריק דיטל | 19 באפריל 2019 |
| 11 | 11 | Frances Patrol | סיירת הפרנסס | ויין ויפ | אפריל פיצסימונס | 26 באפריל 2019 |
| 12 | 12 | Cyborg Patrol | סיירת הסייבורג | קרול בנקר | רוברט ברנס ושושנה סאשי | 3 במאי 2019 |
| 13 | 13 | Flex Patrol | סיירת הפלקס | טי. ג'יי. סקוט | טום פארל ותמרה באצ'ר-וילקינסון | 10 במאי 2019 |
| 14 | 14 | Penultimate Patrol | הסיירת לפני האחרונה | רבקה רודריגז | דרמוט דאונס | 17 במאי 2019 |
| 15 | 15 | Ezekiel Patrol | סיירת יחזקאל | דרמוט דאונס | תמרה באצ'ר-וילקינסון, ג'רמי קארבר ושושנה סאשי | 24 במאי 2019 |
סקירה > רשימת הפרקים > עונה 2

|  מספר פרק |  מספר פרק בעונה |  שם הפרק |  בימוי |  כתיבה |  תאריך שידור מקורי |
| --- | --- | --- | --- | --- | --- |
| 16 | 1 | Fun Size Patrol | כריסטופר מנלי | ג'רמי קארבר ושושנה סאשי | ‏25 ביוני 2020 |
| 17 | 2 | Tyme Patrol | הארי ג'יירחן | אפריל פיצסימונס וניל ריינולדס | ‏25 ביוני 2020 |
| 18 | 3 | Pain Patrol | סמירה רדסי | תמרה באצ'ר-וילקינסון וטום פארל | ‏25 ביוני 2020 |
| 19 | 4 | Sex Patrol | עומר מדחא | אריק דיטל וטניה סטיל | 2 ביולי 2020 |
| 20 | 5 | Finger Patrol | גלן וינטר | כריס דינגס ושושנה סאשי | 9 ביולי 2020 |
| 21 | 6 | Space Patrol | קריסטין וינדל | ניל ריינולדס | 16 ביולי 2020 |
| 22 | 7 | Dumb Patrol | ג'סיקה לואי | תמרה באצ'ר-וילקינסון ואריק דיטל | 23 ביולי 2020 |
| 23 | 8 | Dad Patrol | אמנדה רו | טום פארל ואפריל פיצסימונס | 30 ביולי 2020 |
| 24 | 9 | Wax Patrol | כריסטופר מנלי | כריס דינגס וטניה סטיל | 6 באוגוסט 2020 |
צוות השחקנים > ראשי

דיאן גררו - קרייזי ג'יין: חברה בסיירת האבדון הסובלת מהפרעת זהות דיסוציאטיבית בעלת 64 אישיויות שונות; כל אחת עם כוחות על משלה.
אפריל בולביי - ריטה פאר / אלסטי גירל: חברה בסיירת האבדון ושחקנית לשעבר שפיתחה יכולות כיווץ וגדילה לאחר שנחשפה לגז רעיל במהלך הפקת סרט.
אלן טודיק - אריק מורדן / מיסטר נובודי: צל חי בעל היכולת להטריף את דעתם של האחרים לאחר שעבר ניסויים על ידי נאצים לשעבר בפרגוואי.
מאט בומר ומת'יו זוק - לארי טריינור / איש הנגטיב: חבר בסיירת האבדון וטייס לשעבר שהתרסק לתוך אנרגיה שלילית ומאז מסתובב כשכולו עטוף בתחבושות מכף רגל ועד ראש. בומר דיבב את דמותו של טריינור וגילם אותו בפלאשבקים מעברו, בזמן שזוק גילם את איש הנגטיב פיזית.
ברנדן פרייזר וריילי שאנאן - קליפורד סטיל / רובוטמן: חבר בסיירת האבדון ונהג מרוצים לשעבר שמוחו הושתל בתוך גוף מכני לאחר שגופו נהרס בתאונה. פרייזר דיבב את דמותו של סטיל וגילם אותו בפלאשבאקים מעברו, בזמן ששאנאן גילם את רובוטמן פיזית.
צוות השחקנים > משני

טימותי דלטון - ד"ר נילס קאולדר / צ'יף: דוקטור מפורסם בתחום המדע רפואי ומנהיג סיירת האבדון, שמתמחה במציאת אנשים "הנמצאים על סף המוות וזקוקים לנס".
חוויאר וייד - ויקטור "ויק" סטון / סייבורג: גיבור סייבורג שנאבק בדואליות שלו, ומתעמת עם אביו, לאור העובדה שהפך אותו למה שהוא.
אביגיל שפירו - דורותי ספינר: בתו של הצ'יף, שרוב חייה בילתה מתחת לרחוב דני, שם היא יצרה את חבריה הדמיוניים.
צוות השחקנים > אורח

פיל מוריס - סיילאס סטון: אביו של ויקטור, ומדען אשר הפך את בנו לסייבורג.
מארק שפרד - ווילאבי קיפלינג: דמות המבוססת על ג'ון קונסטנטין, מכשף בריטי, מכיר את ניילס מהעבר.
דוואן לונג - פלקס מנטלו: גבר שרירן המסוגל על ידי הפעלה ותנועות השרירים שלו להשפיע על המציאות, נכלא על ידי הלשכה לנורמליות וחבורת סיירת האבדון מצילה אותו.
ג'ולי מקנייבן - שריל טריינור: אשתו של לארי ואם ילדיו.
צ'רמין לי - אלינור סטון: אימו של ויקטור ואשתו של סיילאס.
טומי סניידר - ארנסט פרנקלין/צייד הזקנים: צייד ראשים עם היכולת לאתר אנשים על ידי צריכת שיער הפנים שלהם.
פיסי פאו - סלבה: אשת מערות שעירה, ניילס מתאהב בה לאחר שהצילה אותו, אימה של דורותי.
הפקה > פיתוח

ב-10 בפברואר 2018, היוצר והמפיק-שותף של "טיטאנים", ג'ף ג'ונס, חשף שהפרק הרביעי בסדרה, שייקרא "סיירת האבדון" וייכתב על ידו, יציג את צוות "סיירת האבדון". ב-14 במאי 2018, הוכרז ששירות הסטרימינג DC Universe (אנ') הזמין סדרת ספין אוף ל"טיטאנים" שתתמקד בחברי "סיירת האבדון", והיא תעלה לשידור בשנת 2019 ובעונתה הראשונה יהיו 13 פרקים. ג'רמי קארבר יצר את הסדרה והפיק אותה לצדם של ג'ונס, גרג ברלנטי ושרה שכטר. חברות ההפקה "Berlanti Productions" וחטיבת הטלוויזיה של האחים וורנר היו מעורבות בתהליכי ההפקה של הסדרה.
הפקה > ליהוק

בפברואר 2018, הוכרז ליהוקם של השחקנים השונים לחברי צוות "סיירת האבדון" עבור הופעות אורח ב"טיטאנים", עם פוטנציאל אפשרי לתפקיד משני - ברונו בישיר כד"ר נילס קאולדר/צ'יף, אפריל בולביי כריטה פאר/אלסטי גירל, ג'ייק מייקלס כקליף סטיל/רובוטמן, ודוויין מרפי כלארי טריינור/איש הנגטיב.
ביולי 2018, הוכרז שבולביי תשוב לגלם את דמותה כריטה פאר מ"טיטאנים" בסדרת הספין-אוף, ושדיאן גררו לוהקה לדמותה של קרייזי ג'יין. באוגוסט 2018, חוויאר וייד לוהק לדמותו של ויקטור "ויק" סטון/סייבורג, אלן טודיק לוהק לדמותו של אריק מורדן/מיסטר נובודי, וברנדן פרייזר ורילי שאנאן לוהקו כקליף סטיל/רובוטמן, כשפרייזר ידבב את סטיל ויגלם את דמותו בפלאשבקים, בעוד שאנאן יגלם את דמותו של רובוטמן פיזית, ובכך החליפו את מייקלס שגילם את דמותו ב"טיטאנים". בחודש שלאחר מכן, טימותי דלטון לוהק לדמותו של ד"ר נילס קאולדר/צ'יף, ובכך החליף את בישיר שגילם את דמותו ב"טיטאנים", ובאוקטובר 2018, מאט בומר ומתיו זוק לוהקו לדמותו של לארי טריינור/איש הנגטיב, ובכך החליפו את מרפי שגילם את דמותו ב"טיטאנים". בדומה לרובוטמן, בומר מדבב את טריינור ומגלם את דמותו בפלאשבקים, כאשר זוק מגלם את איש הנגטיב פיזית.
הפקה > צילומים

הצילומים לעונתה הראשונה של הסדרה החלו ב-30 באוגוסט 2018, באולד קוניירס, ג'ורג'יה. הצילומים התקיימו גם בלורנסוויל ובאחוזת בריארקליף שג'ורג'יה עד ספטמבר 2018.
שידור

עונתה הראשונה של הסדרה עלתה לראשונה לשידור בשירות DC Universe (אנ') ב-15 בפברואר 2019, ושודרה בו עד ל-24 במאי 2019 במשך 15 פרקים.
ביקורות

באתר הביקורות "Rotten Tomatoes", הסדרה זכתה לדירוג של 93% על בסיס 19 ביקורות, עם דירוג ממוצע של 7.7/10. הקונצנזוס הביקורתי של האתר אמר: "DC Universe מצאה חומר מהפכני בעיבוד הנוכחי של סיירת האבדון הודות לצוות השחקנים המחויב, וכתיבה תסריטאית המאמינה במוזר והחריג". האתר "Metacritic", שמשתמש בשקלול ציונים לציון ממוצע, נתן לסדרה ציון של 68 מתוך 100 על בסיס על 6 ביקורות.
פרסים ומועמדויות

| שנה | פרס | קטגוריה | מועמד(ים) | תוצאה | מקור |
| --- | --- | --- | --- | --- | --- |
| 2024 | פרס סאטורן | סדרת גיבורי העל הטובה ביותר | סיירת האבדון | מועמדות |  |
הערות שוליים

↑  Romano, Nick (February 10, 2018). "Titans producer confirms The Doom Patrol for live-action series". Entertainment Weekly. Archived from the original on July 10, 2018. Retrieved July 17, 2018.
↑  Petski, Denise (May 14, 2018). "'Doom Patrol' Live-Action Drama Series from Greg Berlanti Greenlighted by DC Universe". Deadline Hollywood. Archived from the original on May 14, 2018. Retrieved May 14, 2018.
↑  Otterson, Joe (May 14, 2018). "DC Universe Orders Live-Action 'Doom Patrol' Series With Greg Berlanti, Geoff Johns Producing". Variety. Archived from the original on May 14, 2018. Retrieved May 14, 2018.
↑  Goldberg, Lesley (May 14, 2018). "'Doom Patrol' Live-Action Series From Greg Berlanti Set at DC Digital Service". The Hollywood Reporter. Archived from the original on May 15, 2018. Retrieved May 14, 2018.
↑  Standford, Larry (August 31, 2018). "Filming returns to Olde Town with 'Doom Patrol'". The Rockdale Citizen. Archived from the original on September 4, 2018. Retrieved September 3, 2018.
↑  Walljasper, Matt (September 27, 2018). "What's filming in Atlanta now? Sextuplets, Doom Patrol, Avengers 4 (again), and more". Atlanta. Archived from the original on October 1, 2018. Retrieved September 28, 2018.
↑  Salkowitz, Rob (December 21, 2018). "DC Universe's Live Action 'Doom Patrol' Gets Premiere Date". Forbes. Retrieved December 21, 2018.
↑  Ridgely, Charlie (October 4, 2018). "DC Universe Originals Release Schedule Revealed". Comicbook.com. Archived from the original on October 13, 2018. Retrieved October 13, 2018.
↑  "Shows A-Z - doom patrol on dc". The Futon Critic. Retrieved February 7, 2019.
↑  "Doom Patrol: Season 1 (2019)". Rotten Tomatoes. Fandango. Retrieved February 18, 2019.
↑  "Doom Patrol: Season 1". Metacritic. CBS Interactive. Retrieved February 15, 2019.
↑  Patrick Hipes, ‘Avatar: The Way Of Water’, ‘Oppenheimer’, ‘Star Trek’ Series Lead Nominations For Genre-Focused Saturn Awards, Deadline, ‏2023-12-06 (באנגלית אמריקאית)
כרזה המציגה את חברי סיירת האבדון (מימין לשמאל): ד"ר נילס קאולדר, סייבורג, קרייזי ג'יין, רובוטמן, אלסטי גירל, ואיש הנגטיב
קרניבל רואו

| --- | --- |

 מבוסס על:  התסריט "רצח בקרניבל רואו" מאת טראוויס ביצ'אם
 סוגה:  פנטזיה דרמה פִילְם נוּאָר
 יוצרים:  רנה אצ'ווריה טראוויס ביצ'אם
 כותבים:  רנה אקהבריה, טראוויס באכהאם 
 בימוי:  תור פרוידנטל, אנה פורסטר, ג'ון אמייל, אנדי גודרד 
 שחקנים:  אורלנדו בלום קארה דלווין דייוויד גיאסי קרלה קרום אינדירה וארמה טמזין מרצ'נט סקוט ריד
 ארץ מקור:  ארצות הברית ארצות הברית
 שפות:  אנגלית
 מספר עונות:  2 
 מספר פרקים:  18 
 הפקה
 מפיק:  אורלנדו בלום
 מפיקים בפועל:  רנה אצ'ווריה טראוויס ביצ'אם
 חברת הפקה:  Legendary Television Amazon Studios
 הפצה:  פריים וידאו
 אתר צילומים:  פראג, Barrandov Studios 
 טכניקת צילום:  מצלמה יחידה
 מוזיקה:  נתן בר
 אורך פרק:  60 דקות
 שידור
 רשת שידור:  פריים וידאו
 תקופת שידור מקורית:  30 באוגוסט 2019 – הווה
 קישורים חיצוניים
 אתר רשמי
 דף התוכנית ב-IMDb
 
קרניבל רואו (באנגלית: Carnival Row) היא סדרת טלוויזיה מסוגת נאו-נואר פנטזית אמריקאית, שנוצרה על ידי רנה אצ'ווריה וטראוויס ביצ'אם, ועלתה לשידור לראשונה ב-30 באוגוסט 2019 בפריים וידאו. הסדרה מבוימת על ידי הבמאי ג'ון עמיאל ומככבים בה אורלנדו בלום וקארה דלווין. ביולי 2019, אמזון הודיעה על חידושה של הסדרה לעונה שנייה, אשר עלתה לשידור ב-17 בפברואר 2023.
תקציר העלילה

הסדרה עוקבת אחרי יצורים מיתיים שברחו מארצות מולדתם שנהרסו בעקבות מלחמה ונאספו בעיר; כשבמקביל מתחים הולכים וגואים מבעבעים בין האזרחים המקומיים לאוכלוסיית הפליטים ההולכת וגדלה. במרכז הסדרה עומדים הבלש האנושי רייקרופט פילוסטרייט ואהובתו הפיה וינייט סטונמוס, שנקלעים לחקירת סדרת מקרי רצח לא פתורים, שמכלה באיטיות ובהרסניות את השלום השברירי שעודנו קיים בין שתי האוכלוסיות.
צוות השחקנים והדמויות > ראשי

אורלנדו בלום - רייקרופט פילוסטרייט
קארה דלווין - וינייט סטונמוס
דייוויד גיאסי - אגראוס
קרלה קרום - טורמלין
אינדירה וארמה - פיטי ברייקספיר
טמזין מרצ'נט - אימוג'ין ספורנרוז
סקוט ריד - קוויל
צוות השחקנים והדמויות > משני

ג'ארד האריס - אבשלום ברייקספיר
סיימון מקברני - ראניין מילוורת'י
אליס קריגה - הרוספקס
אנדרו גאוור - עזרא ספורנרוז
ארטי פרושאן - ג'ונה ברייקספיר
קרוליין פורד - סופי לונגרביין
אריון באקייר - דריוס
מייב דרמודי - פורשיה פייף
ג'יימי האריס - סגן דומביי
ג'יימס ביומונט - השוטר קופינס
אנה ראסט - פלאורי
סיניד פלפס - ג'נילה
הפקה > פיתוח

ב-9 בינואר 2015, הוכרז כי "פריים וידאו" חתמה על עסקת פיתוח לסדרה, שבאותה העת כללה את היוצר גיירמו דל טורו כתסריטאי-שותף, מפיק ובמאי. הסדרה אמורה להיכתב בשיתוף פעולה של דל טורו, טראוויס ביצ'אם ורנה אצ'ווריה. הסדרה מבוססת על תסריט של סרט עלילתי מלא שנכתב על ידי ביצ'אם עצמו ונקרא "רצח בקרנבל רו". החברה הזמינה שלושה תסריטים, תוך כדי הציפייה שאם הסדרה תצא לתהליך הפקה, דל טורו יביים את הפרק הראשון. ב-6 ביוני 2016, דווח כי ההפקה קיבלה הוראה להפיק פרק פיילוט; כשצוות הקריאייטיב שהוכרז בעבר עדיין אמור להיות מעורב.
10 במאי 2017 הוכרז כי "פריים וידאו" הזמינה מההפקה סדרה מלאה, שתופק על ידי ביצ'אם ואצ'ווריה, שאף תשמש כשואו-ראנרית. עוד הוכרז כי הקולנוען פול מקגויגן יביים את הסדרה. בשלב זה, דל טורו עזב את הפרויקט בגלל קונפליקטים בלוח הזמנים שלו, שלא איפשר לו להישאר כמפיק בפועל ככל שהפרויקט התקדם. ב-10 בנובמבר 2017, הוכרז כי הקולנוען ג'ון עמיאל החליף את מקגויגן כבמאי.
ב-3 ביוני 2019 הוכרז כי הסדרה תעלה לשידור לראשונה ב-30 באוגוסט 2019.
הפקה > ליהוק

באוגוסט 2017, הוכרז כי השחקנים אורלנדו בלום וקארה דלווין לוהקו לשתי הדמויות הראשיות של הסדרה. ב-22 בספטמבר 2017 דווח כי דייוויד גיאסי, קרלה קרום, אינדירה וארמה וטמזין מרצ'נט הצטרפו לצוות השחקנים הראשי. באוקטובר 2017 הוכרז כי סיימון מקברני, אליס קריגה וג'ארד האריס לוהקו לתפקידים משניים. ב-3 בנובמבר 2017 דווח כי אריון באקייר הצטרף לסדרה בתפקיד משני. ב-15 בדצמבר 2017 הוכרז כי אנדרו גאוור וג'יימי האריס לוהקו לתפקידים משניים. ב-30 בינואר 2018 דווח כי סקוט ריד הצטרף לצוות השחקנים הראשי. ב-8 באוקטובר 2018 דווח כי אנה ראסט הצטרפה לצוות השחקנים המשני.
הפקה > צילומים

הסדרה עברה כמעט חמישה חודשי קדם הפקה לפני תחילת הצילומים. הסדרה צולמה כולה בצ'כיה במשך כל 108 ימי הצילום, וצילומי העונה הראשונה החלו באוקטובר 2017 והסתיימו ב-14 במרץ 2018. בפברואר 2018, דווח שהסדרה צולמה בפראג.
חלק נרחב מהעבודה על הסדרה בוצעה באולפני ברנדוב בפראג, בעוד שהלוקיישנים של צילומי הסדרה כללו את העיר ליברץ, טירות בפרידלנט וקרנסקו, ואת אזור מצוקי פראצ'וב (Prachovské skály).
פרס מנכ"ל רשות השידור

| --- | --- |
אין תמונה חופשית
 תיאור:  פרס ישראלי בתחום העיתונות
 מדינה:  ישראל 
 הגוף המעניק:  רשות השידור 
 נקרא על שם:  אילן רועה 
 
פרס מנכ"ל רשות השידור ע"ש אילן רועה היה פרס ישראלי שנתי שהוענק לכתבים ועיתונאים מצטיינים ברשות השידור. הפרס שנוסד בשנת 2000, נקרא על שמו של אילן רועה, כתב קול ישראל בצפון שנפל בדרום לבנון ב-28 בפברואר 1999 יחד עם מפקד יחידת הקישור לדרום לבנון, תת-אלוף ארז גרשטיין, עימאד אבו ריש ועומר אל-קבץ.
הפרס הוענק על מנת להכיר ולהוקיר את המסירות, החריצות והיכולת העיתונאית של הכתבים והעורכים של רשות השידור, ולהנציח את מסירותו של אילן רועה בעבודתו העיתונאית.
הפרס הוענק מדי שנה על ידי מנכ"ל רשות השידור, בדרך כלל סמוך ליום השנה לנפילתו של אילן רועה. הפרס הוענק לעיתונאים שהוכיחו מצוינות בעבודתם העיתונאית ותרומה רבה לשידור הציבורי.
תאגיד השידור הישראלי ממשיך בהענקת הפרס לאחר סגירת רשות השידור ב-2017 תחת השם "פרס הצטיינות עיתונאית ע"ש אילן רועה".
זוכי הפרס

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
2006 - יואב קרקובסקי ורן בנימיני
2007 - יוסי הדר, ניסים קינן, אברהם בנמלך
2008 - כרמלה מנשה וגל ברגר
2009 - יגאל בוטון ואיתם לחובר
2010 - אמוץ שפירא וניקולא רוזנבאום
2012 - דני דבורין ושמעון וילנאי
2013 - בני טיטלבוים, בני דודקביץ'
2014 - הילה מרינוב, דקלה אהרון
2015 - אסתי פרז ואורית ברקאי
2016 - אריה גולן, ז'רמן כהן, מירית הושמנד